
LIETUVOS RESPUBLIKOS SEIMO
 ETIKOS IR PROCEDŪRŲ KOMISIJA

PAŽYMA

DĖL SEIMO NARIŲ DALYVAVIMO SEIMO POSĖDŽIUOSE

2012 M. GRUODŽIO MĖNESĮ

2013-01-17
Vilnius

2012 m. gruodžio mėn. buvo sušaukta vienuolika Seimo plenarinių posėdžių. Dešimtyje posėdžių vyko iš anksto numatyti balsavimai, kuriuose nedalyvavo nuo 2 iki 26 Seimo narių, vidutiniškai – 11.

Gruodžio mėnesį į užsienio komandiruotes ir išvykas buvo išvykęs 21 Seimo narys. 13kartų Seimo valdyba Seimo narius buvo išsiuntusi į komandiruotes ir 12 kertų Seimo nariams buvo leista vykti į užsienio keliones. 15 Seimo narių į komandiruotes ar užsienio keliones buvo išvykę Seimo plenarinių posėdžių metu.

Gruodžio mėnesį 4 (iš 10) Seimo plenarinius posėdžius, kuriuose vyko iš anksto numatyti balsavimai, praleido ir nenurodė nedalyvavimo priežasties– Seimo nariai Aurelija Stancikienė ir Viktor Uspaskich; 3 posėdžius – Seimo narys Julius Sabatauskas; 2 posėdžius – Seimo nariai Agnė Bilotaitė, Sergej Dmitrijev, Petras Gražulis, Donatas Jankauskas, Paulius Saudargas, Remigijus Šimašius ir Valdas Vasiliauskas ir po 1 posėdį – Seimo nariai Remigijus Ačas, Mindaugas Bastys, Petras Čimbaras, Jonas Rimantas Dagys, Kęstutis Daukšys, Arimantas Dumčius, Kęstutis Glaveckas, Vytautas Kamblevičius, Algis Kašėta, Andrius Kubilius, Dalia Kuodytė, Orinta Leiputė, Kristina Miškinienė, Arvydas Mockus, Raimundas Paliukas, Marija Aušrinė Pavilionienė, Algimantas Salamakinas, Valerijus Simulik, Artūras Skardžius, Irena Šiaulienė, Sergej Ursul, Vitalija Vonžutaitė, Emanuelis Zingeris ir Remigijus Žemaitaitis.
Pagal komitetų pirmininkų pateiktą informaciją gruodžio mėnesį Ekonomikos komitete vyko 3 posėdžiai iš kurių po vieną be svarbios pateisinamos priežasties praleido Seimo nariai Zbignev Jedinskij ir Rokas Žilinskas. Europos reikalų komitete gruodžio mėnesį įvyko 5 posėdžiai iš kurių po vieną posėdį be svarbios pateisinamos priežasties praleido Seimo nariai Povilas Gylys, Andrius Mazuronis, Marija Aušrinė Pavilionienė ir Sergej Ursul. Socialinių reikalų komitete įvyko 6 posėdžiai iš kurių visus 6 be svarbios pateisinamos priežasties praleido Seimo narys Vytautas Antanas Matulevičius. Kituose komitetuose posėdžiai be svarbios pateisinamos priežasties nebuvo praleisti. 

Pagal komisijų pirmininkų pateiktą informaciją gruodžio mėnesį Antikorupcijos komisijoje įvyko 4 posėdžiai iš kurių 3 posėdžiuose be svarbios pateisinamos priežasties nedalyvavo Seimo nariai Vanda Kravčionok ir Valdas Vasiliauskas; 2 posėdžiuose – Seimo nariai Kęstas Komskis ir Artūras Paulauskas; 1 posėdyje – Seimo nariai Arūnas Dudėnas, Ričardas Sargūnas ir Eduardas Šablinskas. Konstitucijos komisijoje įvyko 1 posėdis, kurį be svarbios pateisinamos priežasties praleido Seimo nariai Vytautas Gapšys, Kęstutis Masiulis ir Stasys Šedbaras. Kitose komisijose posėdžiai be svarbios pateisinamos priežasties praleisti nebuvo. 

Vadovaudamiesi Lietuvos Respublikos Seimo statuto 11 straipsnio 6 dalies ir 15(1) straipsnio 1 dalies nuostatomis pranešame:

1. 2012 m. gruodžio mėnesį Seimo narys Vytautas Antanas Matulevičius be svarbios pateisinamos priežasties nedalyvavo visuose (6 iš 6) Seimo Socialinių reikalų ir darbo komiteto posėdžiuose.
2. 2012 m. gruodžio mėnesį Seimo narė Vanda Kravčionok be svarbios pateisinamos priežasties nedalyvavo daugiau kaip pusėje (3 iš 4) Seimo Antikorupcijos komisijos posėdžių.

3. 2012 m. gruodžio mėnesį Seimo narys Valdas Vasiliauskas be svarbios pateisinamos priežasties nedalyvavo daugiau kaip pusėje (3 iš 4) Seimo Antikorupcijos komisijos posėdžių.

